Livets gang på bakken: 29-08-2012
Det har har været en del af vores udsigt fra mandag til lørdag i sidste uge - vi har været i Østrig, nærmere betegnet i Bad Hofgastain og der var sommer, hver dag over 30 gr. - så der belv ofte søgt efter skyggefulde steder
Det var ikke svært i denne dejlige by, som havde masser af grønne områder og der var bænke over alt :-)
Det har været en dejlig uge, selv om sengene bestemt ikke var de bedste for min ryg og der altså var meget meget varmt i Østrig om natten :-)
I området, hvor vi boede, var der vist gået mode i den her slags dukker og de var altså også rigtig sjove mange af dem :-)
Den dag vi skulle køre hjem, var der "høstfest" i byen og hotellet havde pyntet op i indgangen
Det så rigtig flot ud - en sjov fornemmelse med den kombination af høst, efterårets komme og så solskin, 30 gr. og høj blå himmel - men det er nu som om, at det har givet mig mere mod på at se efteråret i øjnene :-)
For øjeblikket er her lidt travlt, for jeg skal lige have hæklet en hagesmæk og en suttesnor til på søndag og jeg mangler stadig at få hæftet ender på en del vimpler - jeg skal dække bordene til barnedåb på søndag, det kan jeg nemlig godt li' at gøre :-)